
****

**Ингольдень валсь.**

Школать инь ингольдень эрявикс вешксоц – тонафтомс шабатнень эльбятьксфтома морафтома и сермадома. Тя вешксть пяшкодемаса оцю смузец мокшень кяльть, кона лезды тонафнихненди цебярьста содамс и рузонь кяльть, и лия предметтненьге.

Мокшень кяльть тонадомац лезды школьникть марстонь развитиянцты: келеми сонь мировоззренияц, касы логическяй мышленияц, кеподихть эстетическяй арьсеманза, кемокстай мялямоц. Мокшень кяльть содамац кеподьсы школьникнень филологическяй образованияснон, келептьсы познавательнай кругозорснон.

1-4 –це класснень эса тядень кяльть вельде пяшкотькшневихть нинге тяфтама тонафнемань вешксне:

- тонафтомс иттнень лац прянь вятема, шачема ширть, Отечествать кельгома;

- тонафтомс перьфпяльдень мазышить содама и шарьхкодема;

- максомс кеме содамошит мазыста корхтамаса, морафтомаса и эльбятьксфтома сермадомаса.

Содамс иттненди народоньконь эряфста:

- мокшетнень эряма койснон, унксснон;

- эсь эряма – ащема вастстост перьфпяльдень предметтнень (ошень, велень, ляень, вирень, пандонь, лотконь, вирь ужень, нармонень, жуватань и лия лепнень) лемдема;

- кудъетконь кядьготнень лемснон;

- щапнень и синь мазышиснон (мезьста и кода синь тиендезь);

- фольклорть (моротнень, ефкснень, валмуворкснень, содама ефкснень, налхксематнень);

- шабрань ломатнень мархта соткснень.

Морафтомась ( класса и аф класса) и корхтама маштомать касфтомац.

Фонетикась, лексикась, грамматикась, сермадомась ( орфографиясь) и корхтама маштомать касфтомац.

1-4 классонь программаса морафтома материалсь явондови тяфтаня: 1. Темать коряс морафтоманди кочкаф произведениятне.2.Класса и аф класса морафтомась.

Программаса кочкаф произведениятнень вельде тонафнихненди максовихть содамашит перьфпяльдень эряфть, шачема ширть, Родинать, оцюфнень и иттнень тевснон и эряфснон колга, перьфпяльса и эряфса апак лотксек полафткснень колга и стак тов. Тянь инкса программаса морафтомань материалсь эрь классти максф темань коряс. Тематнень эса: морафтомс и наизусть тонафнемс произведеният, вешфкс морафтомань навыкнень, текстонь коряс работать и произведениянь виттнень содамаснон колга.

Морафтомань урокса тонафтыти эряви кирдемс мяльса ся, штоба иттне цебярьста шарьхкоделезь морафтови материалть.Аньцек эста сонь ( морафтф материалть) шарьхкодеманц вельде касфтови выразительнайста и эрязста морафтомась.

Программаса оцю мяль шарфтови цебярьста морафтомать лангс.

Морафтови материалть лац шарьхкодеви лезды валонь, планонь лангса работамась и текстонь содержаниянди анализонь тиемась и лия видонь работатне.

Валть лангса работамась лезды мазыста, цебярьста морафтомати и кяльть содаманцты. Васенда азондовихть содамашит валхнень ся смузьснон колга, кодамоса синь молихть текстса. Меле учиникне тонафнихть текстста образнай выражениянь, карань- каршек и фкя лацонь смузьса валонь мушендома.

Иттне тонафнихть мушендома текстста ломаттнень, природать илиянь колга мазыста фзф васттнень.

Планть лангса работась ушдови учительть лезксонц вельде. Тонафнихне арьсихть лепт максф текстть башка пяльксонзонды или максф лепнень вельде мушендсазь текстть эрявикс пяльксонзон.

Ня работатнень вельде ученикне эрявихть тонафтомс: а) произведениять логическяй ширде шумордаф эрь пяльксонц мушендома; б) фкя-фкянь мархта башка пялькснень сотовомаснон шарьхкодема

4-це класса максовихть морафтомс азкст.стихт.ёфкст,баснят,пьесат,конатсяда кърхкалгофтсазь иттнень содамошиснон Россиять,сонь историянц,шачема ширть ванфто

манц колга,оцюфнень тевснон,иттнень эряфснон и тонафнемаснон колга и стак тов. Морафтомань урокса ётафневихть тонафнихнень мархта творческяй задания

мархта упражненият.

Морафтомань урокнень сотнемс музыкань , изобразительнай искусствань урокнень мархта. Тя лезды тонафнихненди шарьхкодемс художникнень, композиторхнень

произведенияснон.

**ИНГОЛИ МОЛИ САТФКСНЕ**

**Личностнайхне:**

**-**шарьхкодемс мокшень кяльть вастонц эряфса, фкя-фкянь ёткса корхтамста, перьфпялень ванфтомста

-маштомс кочкаф содамошитнень и сатфкснень нолямс школань и эрь шинь эряфса;

-касфтомс маштомашитнень ялга и оцю мархта прянь вятема; шабрань ломаттнень мархта сотксонь кирдема;-

- содамс иттненди народоньконь эряфста: мокшетнень эряма койснон, унксснон;

**Метапредметнайхне:**

- шарьхкодевиста марямс кайги мокшень кяльть ;

- маштомс азома вайгялькснень, слокнень, валхнень, валрисьмонь кочкама;

- маштомс кизекфксонь лангс максома кувака и нюрьхкяня каршек вал;

- маштома эльбятьксфтома, выразительнайста и эрявикс интонациянь вятема лувомста,

- кувакаста и нюрьхкяняста азксонь азондома;

- маштомс учительть мархта , ськамост сёрмадома ; максомс анализ и оценка тиф заданиятненди;

- маштомс корхтама мокшень кяльса.

**Предметнайхне:**

- морафтома валть марнек, стака валхнень — слогонь-слогонь;

- валть эса ударениять путома;

- валрисьмоть потмоса арьсемань канды инь эрявикс валхнень вайгяльса няфтема;

- валрисьмоть песа интонациять вятема;

- валрисьмоса эрявикс вастс лотксемань тиема;

-маштомс учительть морафтоманц и азондоманц, а станя жа эсь ялгаснон морафтомаснон и азондомаснон кулхцондома;

- устна и сёрмадозь ответонь максома фкя темань коряс путф кизефксонь лангс;

- валрисьмонь арьсема и сёрмадома фкя темань лангс;

- аф оцю морафтф статьянь пяльксонди лемонь максома;

- эсь налхксемань и тевонь колга азксонь арьсема.

- видеста и мазыста сёрмадома буквать, валть, валрись­моть; сёрмадома книгаста, доскаста, диктавамань коряс;

- проверяма эсь сёрматфснон и петема нолдаф эльбятькснень.

Текстонь коряс работань вятемась

Маштомс ответонь максома:

— учительть кизефксонзон вельде морафтф текстонь содер-жаниянь азондома;

— текстги максф иллюстрациятнень содержанияснон азон­дома; ёфксонь азондома;

— эсь вийса произведениятнень содержанияснон азондома;

— аф оцю текстть пяльксонь-пяльксонь явома;

— текстонди планонь тиема.

Кизоть васенцсе пяленц песта аф содаф текстста маштомс морафтома минутати 25 — 35 вал, а кизоть песта — 40 — 50

Аф класса морафтомась ***(17 част )***

Аф класса морафтомань урокса учительти эряви сяда тов касфтомс ученикнень содамошиснон морафтф произведени-ятнень колга.

Морафтомань содамошить касфтомац и кемокстамац. Содамс идень писательхнень и синь книгаснон содержанияснон.

**Календарно – тематическяй планированиясь** кочкаф мокшень кялень и морафтомань программать 1-4 классненди коряс.

Морафтомась (класса и аф класса) и корхтама маштомать касфтомац -34ч.

Тонафнемась ётафневи няфтьф **учебникть коряс:**

**Учебниксь** Родной вал : 2-це классонь тонафнихненди-Н.А.Баранова - Саранск: Мордовскяй книжнай издательствась, 2015к.

**Содержаниясь.**

Морафтомась (класса, аф класса) и корхтама маштомать касфтомац ***(34 частт)***

|  |
| --- |
| **«Удалаза кинте, иднят!»(1ч.)** |
| «Тячи школав!» В.Брындина. |
| «Васёк» М.Сайгинонь коряс. |
|  |
|  |
| **«Кизонять-мазынять лятфнемац». (2ч.)** |
| «Цёфкс». И.Шукшин. |
| «Вири». Н.Живайкинать коряс. |
| «Акша цюлканя». П.Родькина. |
|  |
| Лятфтасаськ тонафнефть и кемокстасаськ содамошиньконь. |
| **«Лемсна аф юкставихть» (3ч.)** |
| Илья Максимович Девин. «Мезе арьсесь, мезе ванць Тютельвятелев Иванць». |
| «Кода Нумолов Михала парась сявань сюра ала». И.Девин. |
|  |
|  |
|  |
| «Кафта келунят». А.Ежов |
| Лятфтасаськ тонафнефть и кемокстасаськ содамошиньконь. |
| **«Сёксеть маладомац-самац» (3ч.)** |
| «Исась сёксенда». Е.Тимошкин.  «Сеельня». А.Кудашкин. |
| «Сёксесь якшафнесы ушеть». В.Корчеганов.  «Сёксе». М.Моисеев. |
| Лятфтасаськ тонафнефть и кемокстасаськ содамошиньконь. |
| **«Мокшень фольклорста». (1ч.)** |
| Прибауткат. «Чикор, чикор, сязьгата…».  «А катоня, катоня…». «Нумолня ялгакай». |
| **«Тячи, ялгат, ёфкст луфтама, сяда ёнюнят ульхтяма». (3ч.)** |
| «Кода офтсь пулонц юмафтозе». |
| «Сире алаша». |
| «Баяр-офта». (Марийскяй народнай ёфкс). |
| «Таза Лудзи». (Удмуртонь легенда). |
| Лятфтасаськ тонафнефть и кемокстасаськ содамошиньконь. |
| Минь проектоньке. (Монь кельгома мокшэрзянь народнай ёфксозе) |
| **«Тяла атяньке, шумбрат!». (3ч.)** |
| «Тяла атяньке, шумбрат!» В.Корчеганов. |
| «Пуромсть велень панда пряв…» М. Моисеев. |
| «Ловнясь лиенди…» В.Брындина. |
| «Васень кинясь». Н.Лобанов. |
|  |
|  |
|  |
|  |
|  |
| «Кутюня». М.Сайгин. |
| Лятфтасаськ тонафнефть и кемокстасаськ содамошиньконь. |
| **«Мокшэрзянь идень журналхне». (7ч.)** |
| «Учтама эсот лажатф мяльса». |
| «Лемце морокс кайги». В.Фролова. |
| «Тёжянь киза марса». К.Федькина. |
| «Миньцонк разнай кяльда лама…» К.Костькина. |
| «Тясть юксне тядять». О.Кудашкина. |
| «Лацот пара ломань аш». Л.Акашкина. |
| «Бабазти». К.Макарова. |
| «Шуфттне пеняцяйхть». О.Низовкина |
| «Кафта лопат». Э.Вежай. |
| «Келазь лефкст». А.Макаров. |
| «Нумолсь-кувака пилесь». А.Дюков. |
|  |
| «Очижись». М.Ивакина. |
| Лятфтасаськ тонафнефть и кемокстасаськ содамошиньконь. |
| Минь проектоньке (выборонь коряс). |
| **«Тялоть сяськозе тундась, тядянь-авань шиське сась».( 3ч.)** |
| «Пуромкс». И.Кудашкин. |
| «Месенди тундась?» В.Лобанов. |
| «Тядянь-авань шиське сай». А.Рузманова. |
| Лятфтасаськ тонафнефть и кемокстасаськ содамошиньконь. |
| **«Цебярь тефне касфтыхть мяль». (3ч.)** |
| «Пара тият-пара учт». Я.Пинясов. |
| «Равжа пря куй». М.Кяшкин. |
| Кирьхкс лефкскя». П.Родькина. |
|  |
| «Мурёна». М.Сайгин. |
| Лятфтасаськ тонафнефть и кемокстасаськ содамошиньконь. |
| **«Тяфтамкс тяда ара» (5ч.)** |
| «Жаднай цёраня». Н.Живайкина. |
| «Анелька». М.Сайгин. |
| «Пуд сал». Н.Голенков. |
| «Нарвама аф озай «сараст». В.Брындина. |
| «Менели». В.Мишанина |
| Промежуточнай контроль.Устна –контрольнай опрос |
| Лятфтасаськ тонафнефть и кемокстасаськ содамошиньконь |

**Содамошитне и маштомашитне кизоть песта**

**Омбоце классонь ученикненди эряви маштомс:**

*Маштомс эсь вийса*:текстть пяльксонзон ёткса последовательность и смыслань коряс сотксть шарьхкодема;морафтф текстонди планонь тиема.

*Маштомс*: текстса геройхнень колга материалоннь кочкама; синь прянь вятемаснонды оценкань максома ; геройхнень колга азксонь арсема; морафтф азксть содержаниянц азондома.

*Маштомс*: текстста образнай валонь и выражениянь мума, конат лездыхть природати и лотаттненди характеристикань максома.

Эрь урокса макссеви морафтоманди 25-30 вал.

*Маштомс* текстть теманц и идеянц мушендома, сонь содержаниянц азондома.

-

**Поурочнай планированиясь.**

|  |  |  |  |  |  |  |
| --- | --- | --- | --- | --- | --- | --- |
| №п/п | Название раздела, темы | Кол-во часов | Тип урока | Характеристика деятельности учащихся | Дата проведения | |
| План. | Факт. |
| **1.** | **«Удалаза кинте, иднят!»** | **1ч.** |  | Шабатне кармайхть тонафнема произведениянь лувома, ванфтомок эрявикс интонациять. |  |  |
| 1.1 | «Тячи школав!» В.Брындина. «Васёк» М.Сайгинонь коряс. | 1 | Комбинированнай |  |  |  |
| **2.** | **«Кизонять-мазынять лятфнемац».** | **2ч.** |  | Шабатне тонадыхть азондома вал вельде кизонь природать картинанзон колга; кармайхть тонафнема няема кизоть колга сёрматф произведениятнень эзда аф фкаксшить. |  |  |
| 2.1 | «Цёфкс». И.Шукшин. «Вири». Н.Живайкинать коряс | 1 | Комбинированнай |  |  |  |
| 2.2 | «Акша цюлканя». П.Родькина. Лятфтасаськ тонафнефть и кемокстасаськ содамошиньконь | 1 | Комбинированнай |  |  |  |
| **3.** | **«Лемсна аф юкставихть»** | **3ч.** |  | Шабатне тонадыхть маряма гордость мокшень писательхнень и поэттнень инкса; кармайхть тонафнема азондома произведенияста геройхнень колга, няфтема эсь мяльснон тест. |  |  |
| 3.1 | Илья Максимович Девин. «Мезе арьсесь, мезе ванць Тютельвятелев Иванць». | 1 | Комбинированнай |  |  |  |
| 3.2 | «Кода Нумолов Михала парась сявань сюра ала». И.Девин. | 1 | Комбинированнай |  |  |  |
| 3.3 | «Кафта келунят». А.Ежов. Лятфтасаськ тонафнефть и кемокстасаськ содамошиньконь | 1 | Комбинированнай |  |  |  |
| **4.** | **«Сёксеть маладомац-самац»** | **3ч.** |  | Шабатне тонадыхть выразительна азондома; стихотворнай текстста ритмать и рифмать мельге ванома. |  |  |
| 4.1 | «Исась сёксенда». Е.Тимошкин.  «Сеельня». А.Кудашкин. | 1 | Комбинированнай |  |  |  |
| 4.2 | «Сёксесь якшафнесы ушеть». В.Корчеганов.  «Сёксе». М.Моисеев. | 1 | Комбинированнай |  |  |  |
| 4.3 | Лятфтасаськ тонафнефть и кемокстасаськ содамошиньконь. | 1 | Урок-обобщения. |  |  |  |
| **5.** | **«Мокшень фольклорста».** | **1ч.** |  | Шабатне тонадыхть явфтома фкя-фкянь эзда устнай народнай творчествань виитнень ; кармайхть тонафнема сравниндакшнема ёфкснень эзда геройхнень, кодапт синь тевс, шамас, ронгс-пондс, лангс ванозь; азондомс ёфкснень тяфта , штоба аф ётафтомс кодамовок эрявксты пялькс. |  |  |
| 5.1 | Прибауткат. «Чикор, чикор, сязьгата…».  «А катоня, катоня…». «Нумолня ялгакай». | 1 | Комбинированнай |  |  |  |
| **6.** | **«Тячи, ялгат, ёфкст луфтама, сяда ёнюнят ульхтяма».** | **3ч.** |  | Шабатне тонадыхть явфтома фкя-фкянь эзда устнай народнай творчествань виитнень ; кармайхть тонафнема сравниндакшнема ёфкснень эзда геройхнень, кодапт синь тевс, шамас, ронгс-пондс, лангс ванозь; азондомс ёфкснень тяфта , штоба аф ётафтомс кодамовок эрявксты пялькс. |  |  |
| 6.1 | «Кода офтсь пулонц юмафтозе». «Сире алаша». | 1 | Комбинированнай |  |  |  |
| 6.2 | «Баяр-офта». (Марийскяй народнай ёфкс). «Таза Лудзи». (Удмуртонь легенда). | 1 | Комбинированнай |  |  |  |
| 6.3 | Лятфтасаськ тонафнефть и кемокстасаськ содамошиньконь. Минь проектоньке. (Монь кельгома мокшэрзянь народнай ёфксозе) | 1 | Урок-обобщения. |  |  |  |
| **7.** | **«Тяла атяньке, шумбрат!».** | **3ч.** |  | Шабатне тонадыхть няема аф фкаксшить авторхнень произведенияснон эзда; кармайхть тонафнема пара мяльса природать мельге ванома. |  |  |
| 7.1 | «Тяла атяньке, шумбрат!» В.Корчеганов. «Пуромсть велень панда пряв…» М. Моисеев | 1 | Комбинированнай |  |  |  |
| 7.2 | «Ловнясь лиенди…» В.Брындина. «Васень кинясь». Н.Лобанов. | 1 | Комбинированнай |  |  |  |
| 7.3 | «Кутюня». М.Сайгин. Лятфтасаськ тонафнефть и кемокстасаськ содамошиньконь | 1 | Комбинированнай |  |  |  |
| **8.** | **«Мокшэрзянь идень журналхне».** | **7ч.** |  | Шабатне тонадыхть яфтома журналть книгать эзда; кармайхть тонафнема мушендома журналста мялень салай сёрматфнень, журналонь ноляма. |  |  |
| 8.1 | «Учтама эсот лажатф мяльса». «Лемце морокс кайги». В.Фролова. | 1 | Комбинированнай |  |  |  |
| 8.2 | «Тёжянь киза марса». К.Федькина. «Миньцонк разнай кяльда лама…» К.Костькина | 1 | Комбинированнай |  |  |  |
| 8.3 | «Тясть юксне тядять». О.Кудашкина. «Бабазти». К.Макарова. | 1 | Комбинированнай |  |  |  |
| 8.4 | «Лацот пара ломань аш». Л.Акашкина. «Шуфттне пеняцяйхть». О.Низовкина | 1 | Комбинированнай |  |  |  |
| 8.5 | «Кафта лопат». Э.Вежай. «Келазь лефкст». А.Макаров | 1 | Комбинированнай |  |  |  |
| 8.6 | «Нумолсь-кувака пилесь». А.Дюков. | 1 | Комбинированнай |  |  |  |
| 8.7 | «Очижись». М.Ивакина. Минь проектоньке (выборонь коряс). | 1 | Комбинированнай |  |  |  |
| **9.** | **«Тялоть сяськозе тундась, тядянь-авань шиське сась».** | **3ч.** |  | Шабатне тонадыхть маряма, кулема стихотворениять ритманц; выразительна стихотворениянь азондома; кармайхть тонафнема няема перьфпяльдень картинатнень, конатнень кяльса-валса няфтезень авторсь. |  |  |
| 9.1 | «Пуромкс». И.Кудашкин. | 1 | Комбинированнай |  |  |  |
| 9.2 | «Месенди тундась?» В.Лобанов. | 1 | Комбинированнай |  |  |  |
| 9.3 | «Тядянь-авае=нь шиське сай». А.Рузманова. Лятфтасаськ тонафнефть и кемокстасаськ содамошиньконь. | 1 | Комбинированнай |  |  |  |
| **10** | **«Цебярь тефне касфтыхть мяль».** | **3ч.** |  | Шабатне кармайхть тонафнема планонь тиема и планть коряс произведениянь азондома; няфтема эсь мяльснон геройхнень тифснонды; тиендема аньцек цебярь тефт. |  |  |
| 10.1 | «Пара тият-пара учт». Я.Пинясов. «Равжа пря куй». М.Кяшкин | 1 | Комбинированнай |  |  |  |
| 10.2 | Кирьхкс лефкскя». П.Родькина. | 1 | Комбинированнай |  |  |  |
| 10.3 | «Мурёна». М.Сайгин. Лятфтасаськ тонафнефть и кемокстасаськ содамошиньконь. | 1 | Комбинированнай |  |  |  |
| **11.** | **«Тяфтамкс тяда ара»** | **5ч.** |  | Шабатне тонадыхть арьсема азксонди полаткспет; валмуворксонь кочкама азксть содержаниянцты; кармайхть тонафнема нюрьхкяняста азкснень азондома. |  |  |
| 11.1 | «Жаднай цёраня». Н.Живайкина. | 1 | Комбинированнай |  |  |  |
| 11.2 | «Анелька». М.Сайгин. «Пуд сал». Н.Голенков | 1 | Комбинированнай |  |  |  |
| 11.3 | «Нарвама аф озай «сараст». В.Брындина. «Менели». В.Мишанина | 1 | Комбинированнай |  |  |  |
| 11.4 | Промежуточнай контроль.Устна-контрольнай опрос. | 1 | Урок-контроль |  |  |  |
| 11.5 | Лятфтасаськ тонафнефть и кемокстасаськ содамошиньконь. | 1 | Урок-обобщения. |  |  |  |
|  | **Итого:** | **34ч.** |  |  |  |  |

**Материально- техническяй вешксфонь топафтомась**

|  |  |
| --- | --- |
| **Материально- техническяй вешксфонь топафтомас средстватне** | **Лувкссна** |
| 1. Родной вал. 2 классь: учебникН.А.Баранова– Саранск: Мордовскяй книжнай издательствась, 2015. – Мордов. – мокша яз.  2. Примерная рабочая программа по учебному предмету «Родной (мокшанский/эрзянский )язык» Л.П.Водясова, Г.С.Иванова Саранск Мордовское книжное издательство 2022 | **К**  **К** |

|  |  |
| --- | --- |
| **Тонафтомань техническяй средстват** | **Лувкссна** |
| Классонь доска таблицань, картинкань повфтама мархта  Телевизор (видеодвоика), Мультимедийный проектор  Экспозиционный экран  Компьютер ,Сканер ,Принтер лазерный  Аудиоцентр/магнитофон  Фотокамера цифровая  Видеокамера цифровая | **Д**  **Д**  **Д**  **Д**  **Д**  **Д**  **Д** |
| **Печатлаф пособият** |  |
| Уроконди кочкаф картинкат урокть теманц коряс:семья, посуда, школаса, мебель, кудонь и вирень жуватат и т.д  Кочкама котф, магнитса керсеф азбука, слогонь карточкат,буквань касса , буквань лента, буквеннай анализонь тиемс тяштьфкст. | **Д**  **Д** |

|  |  |
| --- | --- |
| ***Класса оборудованиясь*** | Лувкссна |
| Ученикненди кафта вастонь щрат стул мархта.  Учительти шра тумба мархта.  Шкафт учебниконь , дидактическяй материалонь, пособиянь путомс. | **К**  **Д**  **Д** |

**Программать пяшкодеманцты литературась**

**Учительти:**

1. Родной вал кл.: учебник / Н.А.Баранова – Саранск: Мордовскяй книжнай издательствась, 2015г. – Мордов. – мокша яз.

2. Примерная рабочая программа по учебному предмету «Родной (мокшанский/эрзянский )язык» Л.П.Водясова, Г.С.Иванова Саранск Мордовское книжное издательство 2022

**Ученикненди:**

1.Родной вал 2 кл.: учебник / Н.А.Баранова – Саранск: Мордовскяй книжнай издательствась, 2015г. – Мордов. – мокша яз.